

**Príloha č. 1 Výročnej správy IROP 2017**

**ZHRNUTIE PRE OBČANOV**

1. **Prehľad o vykonávaní Integrovaného regionálneho operačného programu v roku 2017**

**Hlavné dosiahnuté ciele a úspechy implementácie IROP v roku 2017**

V roku 2017 sa Riadiaci orgán pre IROP (ďalej aj „RO“) kvôli zrýchleniu procesov implementácie, plnenia cieľov IROP a zvýšenia úrovne čerpania alokovaných finančných prostriedkov sústredil najmä na nasledovné úlohy a priority:

* vyhlasovanie výziev/vyzvaní na predkladanie ŽoNFP (ďalej aj „výzva“),
* administratívne overenie a odborné hodnotenie predložených ŽoNFP, zabezpečenie procesu odborného hodnotenia ŽoNFP externými hodnotiteľmi na RO a SO,
* prípravu rozhodnutí (celkovo bolo v roku 2017 vydaných 376 rozhodnutí pre dopytovo-orientované projekty, z toho 241 o schválení ŽoNFP, 48 o neschválení ŽoNFP a 87 o zastavení konania o ŽoNFP),
* prípravu zmlúv o poskytnutí NFP,
* prípravu revízie IROP.

Súvisiace delegované úlohy pri implementácii PO 1, PO 2, PO 4 plnili VÚC a KM ako SO v zmysle zmlúv o vykonávaní časti úloh RO SO a v súlade so zameraním IROP, ktorý vytvára priestor na zapojenie regionálnych štruktúr a samosprávnych krajov do implementačných procedúr, čím posilňuje aktívnu účasť regiónov na realizácii regionálneho rozvoja. V nadväznosti na špecifické ciele PO 2 a PO 3 plnia príslušné úlohy SO MZ SR a MK SR.

**Zameranie vyhlásených výziev/písomných vyzvaní**

Hlavným nástrojom zabezpečenia plnenia cieľov bola pre RO príprava a vyhlasovanie výziev na predkladanie ŽoNFP v súlade s indikatívnym harmonogramom výziev. V roku 2017 bolo rámci IROP vyhlásených celkovo 7 dopytovo-orientovaných výziev na predkladanie ŽoNFP, 1 písomné vyzvanie v rámci PO 4 a 1 písomné vyzvanie v rámci PO 6, spolu v celkovej hodnote 309 788 844,350 EUR (zdroj EÚ). K 31.12.2017 bolo od začiatku programového obdobia celkovo vyhlásených 23 výziev/vyzvaní v indikatívnej sume 984 293 869,35 EUR (zdroj EÚ), čo je 56 % z celkovej alokácie IROP.

V roku 2017 boli dopytovo-orientované výzvy zamerané najmä na podporu dopravnej infraštruktúry (zlepšenie verejnej autobusovej dopravy), školskej infraštruktúry (podporu stredných odborných škôl), deinštitucionalizáciu poskytovania sociálnych služieb, modernizáciu infraštruktúry polikliník a zlepšenie životného prostredia (podporu prvkov zelenej infraštruktúry, zásobovania pitnou vodou, verejnej kanalizácie) a na financovanie prevádzkových nákladov MAS spojených s riadením uskutočňovania stratégií.

Oneskorenie nastalo pri príprave výziev pre ŠC 2.1, 3.1, 5.1, v rámci ktorých boli zavedené nové implementačné mechanizmy, a teda bolo potrebné pripraviť strategickú dokumentáciu a nastaviť celý systém implementácie.

|  |
| --- |
| **Prehľad vyhlásených výziev/písomných vyzvaní v rámci IROP k 31.12.2017**  |
| **Prioritná os** | **Špecifický cieľ** | **Dátum vyhlásenia výzvy** | **Alokácia (Eur) (ERDF)** |
| **1. Bezpečná a ekologická doprava v regiónoch** | 1.1 Zlepšenie dostupnosti k cestnej infraštruktúre TEN-T a cestám I. triedy | **30.11.2016**  | 140 855 695  |
| 1.2.1 Plán udržateľnej mobility | **7.10.2016**  | 6 543 800  |
| 1.2.1 Zvyšovanie atraktivity a konkurencieschopnosti verejnej osobnej dopravy. | **6.12.2016**  | 35 036 714  |
| 1.2.1 Autobusy – Verejná osobná doprava (BA, KE, ZA) | **21.6.2017**  | 21 200 000  |
| 1.2.2 Cyklistická doprava | **21.12.2016**  | 81 830 693  |
| **2. Ľahší prístup k efektívnym a kvalitnejším verejným službám** | 2.1.1 Deinštitucionalizácia poskytovania sociálnych služieb  | **22.5.2017**  | 67 449 470  |
| 2.1.3 Modernizácia infraštruktúry ústavných zariadení poskytujúcich akútnu zdravotnú starostlivosť – polikliniky | **24.5.2017**  | 70 000 000  |
| 2.2.1 Materské školy | **6.12.2016**  | 77 157 690  |
| 2.2.2 Základné školy | **22.12.2016**  | 37 101 822  |
| 2.2.3 Stredné odborné školy | **22.12.2016**  | 94 932 378  |
| 2.2.3 Stredné odborné školy – BB  | **20.09.2017**  | 3 900 000  |
| **3.Mobilizácia kreatívneho potenciálu v regiónoch** | 3.1 Tvorba pracovných miest v kultúrnom a kreatívnom priemysle – decentralizovaná podpora | **17.10.2016**  | 67 860 548  |
| 3.1 Písomné vyzvanie k predloženiu žiadosti o NFP v rámci implementácie finančných nástrojov | **9.11.2015**  | 5 000 000  |
| **4. Zlepšenie kvality života v regiónoch s dôrazom na životné prostredie** | 4.1 Zvýšenie energetickej efektívnosti bytových domov | **9.11.2015**  | 111 388 554  |
| 4.2.1 Zásobovanie pitnou vodou, verejná kanalizácia | **26.6.2017**  | 55 000 000  |
| 4.3.1 Prvky zelenej infraštruktúry a prvky znižovania znečistenia ovzdušia a hluku | **31.3.2017**  | 33 328 116  |
| 4.1 Finančné nástroje – ŠFRB  | **25.10.2017**  | 29 590 450  |
| **5. Miestny rozvoj vedený komunitou** | 5.1.1 Financovanie prevádzkových nákladov MAS | **17.10.2017**  | 16 800 000  |
| **6. Technická pomoc** | Mzdové zabezpečenie administratívnych kapacít RO IROP | **21.7.2016** | 11 091 318,00 |
| Mzdové zabezpečenie administratívnych kapacít SO IROP - MZSR | **20.9.2016** | 1 576 750,00 |
| Mzdové zabezpečenie administratívnych kapacít SO IROP - MKSR | **6.10.2016** | 1 189 853,00 |
| Mzdové zabezpečenie administratívnych kapacít SO IROP - VÚC a KM | **28.11.2016** | 2 939 210,00 |
| Podpora efektívnej implementácie IROP | **11.5.2017** | 12 520 808,00 |
| **Spolu** |   | **56 %** | **984 293 869**  |

**Revízie IROP**

Revízia IROP, verzia 2.0 - RO predložil návrh zmeny IROP prostredníctvom SFC na EK dňa 28.9.2017. Rozhodnutie EK o schválení zmeny bolo vydané 11.12.2017. Podnet na úpravu IROP vychádzal z článku 92 ods. 3 Nariadenia Európskeho parlamentu a Rady (EÚ) č. 1303/2013, v rámci ktorého EK v roku 2016 predložila technickú úpravu viacročného finančného rámca na roky 2017 – 2020 v rámci cieľa Investovanie do rastu a zamestnanosti (prepočet tzv. „kohéznej obálky“). EK aktualizovala prepočty jednotlivých rozpočtov na politiku súdržnosti pre členské štáty EÚ. V prípade SR vyšší rast HDP v rokoch 2014 a 2015, v porovnaní s odhadom rastu HDP v roku 2012, spôsobil zníženie celkových zdrojov EÚ pre politiku súdržnosti v rámci finančnej obálky SR vo výške 68,8 mil. EUR. Veľkosť zníženia predstavuje 15 656 295 EUR z alokácie pre územie menej rozvinutých regiónov (regióny SR okrem BSK). Suma celkového zníženia je pomerne znížená zo všetkých prioritných osí okrem PO 6 a súm určených na finančné nástroje. V súlade s princípom partnerstva bol návrh zmeny predložený na posúdenie členom MV. MV návrh zmeny schválil uznesením MV č. 10/2017 z 6. zasadnutia, ktoré sa konalo 10.8.2017.

Revízia IROP, verzia 3.0 - RO predložil návrh zmeny IROP prostredníctvom SFC na EK dňa 20.12.2017. K 31.12.2017 nebolo vydané rozhodnutie EK o schválení zmeny. Navrhované zmeny vecného charakteru IROP vychádzajú z procesu prípravy výziev na predkladanie ŽoNFP, v rámci ktorého boli identifikované už neaktuálne informácie vo vzťahu k nastaveným zásadám výberu operácií, aktivít a ďalších častí programu vyplývajúcich z aktuálne nastaveného systému implementácie a splnených ex-ante kondicionalít. Zmeny finančných alokácií v PO 1 Bezpečná a ekologická doprava v regiónoch vychádzali z aktuálneho stavu pripravenosti projektov na základe materiálu *Analýza projektov spĺňajúcich podmienku bezpečných/istých intervencií (no-regret projekty) pre ŠC 1.1 a ŠC 1.2.1 IROP*, ktorú RO vypracoval za účelom hodnotenia efektívnosti prostriedkov v rámci identifikácie potenciálnych investičných projektov resp. určenia kvality spracovania a prípravy projektov spĺňajúcich podmienky bezpečných/istých intervencií. Zmeny alokácie zdrojov v rámci PO1 a jej špecifických cieľov boli definované v spolupráci so SO. V súlade s princípom partnerstva bol návrh zmeny IROP predložený na posúdenie členom MV. MV schválil návrh zmeny uznesením MV č. 10/2017 z 6. zasadnutia, ktoré sa konalo 10.8.2017 a uznesením č. 9/2017 z 5. zasadnutia, ktoré sa konalo dňa 23.5.2017.

**Pokrok v plnení cieľov IROP a ukazovateľov výkonnostného rámca**

Vzhľadom na pokročilosť implementácie do 31.12.2017 nenastalo adekvátne napĺňanie čiastkových cieľov v rámci vybraných finančných ukazovateľov, kľúčových implementačných krokov a výstupových ukazovateľov (podrobnosti k príčinám meškania a prijaté opatrenia na riešenie problémov implementácie pozri časť 6 VS). Systémové nastavenie operačného programu, súčasný stav vyhlásených a pripravovaných výziev a prijaté opatrenia RO na zrýchlenie implementácie ale dávajú predpodklady na naplnenie cieľov do 31.12.2018. V súlade s projektovým cyklom sa po schválení a zazmluvnení projektov v roku 2017 očakáva v roku 2018 rozbehnutie realizačnej fázy niektorých projektov a teda tiež postupné napĺňanie stanovených hodnôt ukazovateľov.

**Prijaté osobitné opatrenia na zabezpečenie plnenia cieľov**

RO prijal v roku 2017 nasledovné opatrenia na zabezpečenie plnenia cieľov, ukazovateľov a čerpania záväzku n+3:

* akcelerovanie procesov v rámci vyhlásených výziev (najmä procesu prijímania a hodnotenia ŽoNFP, príprava rozhodnutí o ŽoNFP, príprava zmlúv o poskytnutí NFP),
* príprava metodických usmernení pre žiadateľov; aktívna pomoc žiadateľom pri príprave projektov; workshopy zo strany RO a SO k vyhláseným a plánovaným výzvam,
* aktívna komunikácia RO so 17 SO ohľadom plnenia úloh v zmysle nastavených kompetencií,
* aktívne riadenie a manažment na úrovni RO a SO pre jednotlivé ŠC.
1. **Pokrok v kontrahovaní a čerpaní finančných prostriedkov programu**

Celková suma schválených SŽP k 31.12.2017 predstavovala sumu 99 733 532,37 EUR, z toho za zdroj EÚ 80 112 946,84 EUR, spolufinancovanie zo ŠR 18 842 652,60 EUR, ostatné národné verejné zdroje 777 932,93 EUR.

Kontrahovanie prostriedkov bolo vo výške 411 525 340,94 EUR (zdroj EÚ) a 91 417 668,68 EUR (zdroj ŠR).

K 31.12.2017 dosiahlo čerpanie prostriedkov EÚ po zohľadnení nezrovnalostí a vratiek v rámci IROP výšku 79 898 558,91 EUR, čo predstavuje 4,59 % -ný podiel čerpania prostriedkov EÚ na celkovej alokácii (1 738 834 120,00 EUR). Najvyššie čerpanie je v rámci PO 4 na úrovni 28,89 %, ktorá obsahuje čerpanie prvej tranže za finančné nástroje, druhou najvyššie čerpanou prioritnou osou je PO 6 na úrovni 20,74 % a k sledovanému dátumu nie je žiadne čerpanie na PO 5.

Pokrok v čerpaní oproti stavu k 31.12.2016 predstavuje nárast o 2,82 p. b., t. j. o 48,81 mil. EUR za zdroj EÚ (z toho prostriedky za finančné nástroje: 29,59 mil. EUR).

Keďže RO pre IROP bol dezignovaný 4.5.2017, CO deklaroval prvýkrát výdavky EK až v roku 2017 v celkovej sume EÚ 79 898 557,19 EUR.

Koniec roka 2017 predstavoval prvý míľnik pre plnenie pravidla N+3 voči záväzku 2014 vo výške 79,19 mil. EUR. Pravidlo N+3 bolo k 31.12.2017 splnené.

**Kontrahovanie (EÚ zdroj)**

|  |  |  |  |  |  |
| --- | --- | --- | --- | --- | --- |
| **Integrovaný****regionálny operačný program** | **Celková alokácia****2014 - 2020****EUR** | **Kontrahovanie k 31.12. 2017****EUR** | **Podiel kontrahovania****na záväzku****2014 - 2020****%** | **Ročný nárast** | **Nezakontrahovaný zostatok alokácie****EUR** |
| **EUR** | **percentuálny bod** |
| 1 | 2 | 3=2/1 | 4 | 5 | 6=1-2 |
| **Prioritná os 1** | 416 829 257,00 | 119 658 656,91 | 28,71 | 119 658 656,91 | 28,71 | 297 170 600,09 |
| **Prioritná os 2** | 748 370 965,00 | 42 039 595,75 | 5,62 | 42 039 595,75 | 5,62 | 706 331 369,25 |
| **Prioritná os 3** | 213 870 472,00 | 5 000 000,00 | 2,34 | 0,00 | 0,00 | 208 870 472,00 |
| **Prioritná os 4** | 198 795 685,00 | 222 777 108,74 | 112,06 | 111 388 554,74 | 56,03 | -23 981 423,74 |
| **Prioritná os 5** | 98 967 741,00 | 0,00 | 0,00 | 0,00 | 0,00 | 98 967 741,00 |
| **Prioritná os 6** | 62 000 000,00 | 22 049 979,54 | 35,56 | 10 181 911,54 | 16,42 | 39 950 020,46 |
| **Spolu** | **1 738 834 120,00** | **411 525 340,94** | **23,67** | **283 268 718,94** | **16,29** | **1 327 308 779,06** |

**Čerpanie (EÚ zdroj)**

|  |  |  |  |  |  |
| --- | --- | --- | --- | --- | --- |
| **Integrovaný****regionálny operačný program** | **Celková alokácia****2014 - 2020****EUR** | **Čerpanie k 31.12.2017****EUR** | **Podiel čerpania****na záväzku****2014 - 2020****%** | **Ročný nárast** | **Nevyčerpaný zostatok alokácie****EUR** |
| **EUR** | **percentuálny bod** |
| 1 | 2 | 3=2/1 | 4 | 5 | 6=1-2 |
| **Prioritná os 1** | 416 829 257,00 | 7 855 694,50 | 1,88 | 7 855 694,50 | 1,88 | 408 973 562,50 |
| **Prioritná os 2** | 748 370 965,00 | 497 630,77 | 0,07 | 497 630,77 | 0,07 | 747 873 334,23 |
| **Prioritná os 3** | 213 870 472,00 | 1 250 000,00 | 0,58 | 0,00 | 0 | 212 620 472,00 |
| **Prioritná os 4** | 198 795 685,00 | 57 437 588,85 | 28,89 | 29 590 450,35 | 14,88 | 141 358 096,15 |
| **Prioritná os 5** | 98 967 741,00 | 0,00 | 0,00 | 0,00 | 0 | 98 967 741,00 |
| **Prioritná os 6** | 62 000 000,00 | 12 857 644,79 | 20,74 | 10 871 088,63 | 17,53 | 49 142 355,21 |
| **Spolu** | **1 738 834 120,00** | **79 898 558,91** | **4,59** | **48 814 864,25** | **2,81** | **1 658 935 561,09** |

1. **Príklady úspešne realizovaných projektov za obdobie 2017**

Vzhľadom na stav vyhlásených výziev neboli v roku 2017 ukončené dopytovo-orientované projekty.

Výročná správa bola pripomienkovaná od 2. mája 2018 do 11. mája 2018 členmi Monitorovacieho výboru pre IROP, ktorý je tvorený zástupcami verejného sektora, samosprávnych krajov, gestorov horizontálnych princípov a neziskových organizácií. V procese pripomienkovania bolo doručených 54 pripomienok, ktoré sa týkali rôznych oblastí. Riadiaci orgán všetky relevantné pripomienky zapracoval do textu Výročnej správy.